פירלי

פירלי (באיטלקית: Pirelli) היא חברה רב לאומית המתמחה בייצור צמיגים, שבסיסה במילאנו, איטליה. מניות החברה רשומות למסחר בבורסה של מילאנו מאז 1922, היא יצרנית הצמיגים ה-7 בגודלה בעולם, ומתמקדת בייצור ושיווק צמיגים למכוניות, אופנועים ואופניים. החברה פועלת בלמעלה מ-160 מדינות. יש לה 19 אתרי ייצור ב-13 מדינות ורשת של כ-14,600 מפיצים וקמעונאים. בשנת 2015, רכשה חברת כמצ'יינה, חברה ממשלתית בבעלות הרפובליקה העממית של סין, את השליטה בפירלי. פירלי היא כעת אך ורק חברה לייצור צמיגים. אך בעבר היא עסקה גם באופנה, בייצור כבלי חשמל וכבלי תקשורת, באנרגיה מתחדשת ובנדל"ן. ב-4 באוקטובר 2017, מניות פירלי חזרו להיסחר בבורסה של מילאנו, לאחר שהחברה התמקדה בייצור צמיגים לצרכנים, לרכב, אופנועים ואופניים, והפרידה את עסקי הצמיגים התעשייתיים שלה לחברה נפרדת. לוח השנה של פירלי, החל לצאת לאור בשנת 1964, ובו צילומי דוגמניות שנעשו בידי צלמים נודעים. פירלי מעורבת בתחרויות ספורט מוטורי מאז 1907 והייתה ספקית הצמיגים הבלעדית של תחרויות שונות, בראשן תחרויות פורמולה 1. פירלי נוסדה ב-1872 על ידי ג'ובאני בטיסטה פירלי. מאז שנוסדה התמחתה החברה בייצור מוצרי גומי ובמהלך השנים עסקה גם בתחומים נוספים, אך רוב פעילותה הוקדש לייצור צמיגים. ב-1879 הוקמה חברת בת בשם Pirelli Cavi e Sistemi, ליצור כבלים וב-1881 היא זכתה בחוזה לייצור כבלי טלגרף תת-ימיים עבור הצבא האיטלקי. ב-1922 הונפקה החברה בבורסה לניירות ערך של מילאנו בשם Pirelli & C, שפעלה אחר כך כחברת החזקות של חברות נוספות עם מגוון רחב של תחומי פעילות. זמן קצר אחר כך נרשמה החברה למסחר גם בבורסה לניירות ערך בניו יורק, והייתה החברה האיטלקית הראשונה שמניותיה נסחרו בארצות הברית. ב-1958 חנכה החברה בעיר את מגדל פירלי שאכלס את משרדי החברה במקום בו עמד מפעל הייצור הראשון במאה ה-19. הוא היה הבניין הגבוה באיטליה בעת חנוכתו. ב-1974 המציאה החברה את הצמיג הרדיאלי הרחב, לבקשת קבוצת הראלי של לנצ'יה. עד אותה עת הצמיגים הרדיאליים היו צרים מאוד, וצמיגים רחבים נבנו רק בשיטה האלכסונית. ב-1991 מונה מרקו טרונצ'טי פרוברה למנכ"ל, הוא הצטרף לחברה ב-1978, לאחר שנישא לססיליה פירלי, בתו של ליאופולדו פירלי (נכדו של מייסד החברה), שהיה אז יו"ר פירלי. כמנכ"ל, הצליח לשפר את ביצועי החברה, באמצעות מכירה של פעילויות מפסידות, קיצוץ בכוח העבודה ברבע ומעבר לפעילויות של צמיגים מתוחכמים וכבלים. כולל פיתוח פעילות של כבלי סיבים אופטיים. ב-1994 הפכה פירלי לחברה הראשונה אשר פיתחה טכנולוגיה המעצימה את חוזקם של האותות העוברים על גבי הסיבים האופטיים, המהווים את חוט השדרה של האינטרנט. ב-1999 רכשה חברת סיסקו תמורת 2.15 מיליארד דולר תמורת את פעילות כבלי הסיבים האופטיים של פירלי, ורכשה תמורת 100 מיליון דולר, נתח של 10% בשתי חטיבות המפתחות רכיבים לרשתות מהירות. בשנות ה-90 הוקמה חברת בת שעסקה בנדל"ן ושירותי ניהול מבנים. זרוע הנדל"ן של הקבוצה הונפקה ביוני 2002, עם שווי שוק של כמיליארד אירו. בספטמבר 2007 רכשה חברת הנדל"ן הישראלית אלוני חץ נתח של כ-4% בחברת הנדל"ן של פירלי. ב-1998 הקימה החברה מפעל חדש בברזיל בהשקעה של 180 מיליון דולר. ביוני 1999, זכתה חטיבת כבלי התקשורת של פירלי במכרז של חברת מד-1 להנחת כבל תקשורת לאורך חופי ישראל. בספטמבר 2000 רכשה חברת קורנינג, היצרנית הגדולה בעולם של כבלי סיב אופטי, את חטיבת הרכיבים האופטיים של פירלי תמורת 3.6 מיליארד דולר. בדצמבר 2000 הופרדה החטיבה לייצור כבלים של פירלי מחטיבת המערכות. חטיבה זו נמכרה לבנק ההשקעות גולדמן סאקס, תמורת 1.7 מיליארד דולר ב-2005. ביולי 2001 רכשה פירלי את השליטה בחברת המחשבים אוליבטי, שהייתה בעלת השליטה בחברת התקשורת הלאומית של איטליה - טלקום איטליה. חודשיים אחר כך נעשה ניסיון למזג את שלוש החברות לחברה אחת. במאי 2003 מוזגו טלקום איטליה ואוליבטי. פירלי מכרה את מניותיה בחברה הממוזגת ב-2007. ב-2002 החל ייצור של ביגוד, שעונים ומשקפיים תחת המותג פירלי. באוגוסט 2008 גייסה חברת ההזנק הישראלית סייאופטיקס מפירלי 20 מיליון דולר, והתמזגה עם חברה-בת שלה. סייאופטיקס הייתה חברה ישראלית שנוסדה ב-1999 ופיתחה רכיבים לרשתות כבלים אופטיות, בין המשקיעים בחברה היו קרן הון הסיכון BRM והמיליארדר ג'ורג' סורוס. בינואר 2011 רכשה קרן JVP את חלקה של פרילי בחברה, ושלוש שנים אחר כך מכרה אותה תמורת 400 מיליון דולר. במרץ 2015, רכשה חברת "כמצ'יינה", תמורת 7.1 מיליארד אירו, את "פירלי". פירלי זכתה לראשונה להצלחה בתחרות ספורט מוטורי בשנת 1907, כאשר הנסיך האיטלקי סקיפיון בורגזה הגיע ראשון במירוץ פקינג-פריז, שנערך לאורך 15,000 ק"מ ו-60 ימים, ברכב עם צמיגים של החברה. פירלי השתתפה כאחת מספקיות הצמיגים בתחרויות פורמולה 1 בשנות ה-50 ובשנות ה-80 של המאה ה-20. בשנת 2011 הפכה פירלי לספקית הצמיגים הבלעדית בסדרה, לאחר שהחליפה את חברת ברידג'סטון. החברה פיתחה צמיגים חדשים לפי דרישות הקבוצות המשתתפות בפורמולה 1. מאז שנת 2007 פירלי היא גם ספקית הצמיגים הבלעדית במרוצי האופנועים של אליפות הסופרבייק העולמית. במהלך השנים הייתה פירלי שותפה גם למרוצי ראלי, ומ-2008 עד 2010 אף הייתה ספקית הצמיגים היחידה. מדיה וקבצים בנושא פירלי בוויקישיתוף אתר האינטרנט הרשמי של פירלי (באיטלקית ובאנגלית) פירלי, ברשת החברתית פייסבוק פירלי, ברשת החברתית אקס (טוויטר) פירלי, ברשת החברתית אינסטגרם פירלי, סרטונים בערוץ היוטיוב פירלי, באתר אנציקלופדיה בריטניקה (באנגלית) הנדלסבלאט, ‏הרובוט של פירלי ייצר צמיג-על זול, באתר גלובס, 30 בדצמבר 1999 פירלי: השקעה בלי פנצ'רים, באתר גלובס, 20 ביוני 2011 רויטרס, סין ממשיכה לקנות את העולם: רכשה את יצרנית הצמיגים פירלי ב-7.7 מיליארד דולר, באתר TheMarker‏, 23 במרץ 2015 איתי שטרן, לוח השנה של "פירלי": מתמונות עירום של דוגמניות לייצוג נשי חזק, באתר הארץ, 1 בדצמבר 2015 נעה ווסרמן-עמיר, ‏מטוס קל התרסק בגורד שחקים במילנו עקב תקלה במטוס, באתר גלובס, 18 באפריל 2002 פרו קלארק ופול בטס, ‏מגע הזהב של טרונצ'טי פרוברה, באתר גלובס, 5 באוגוסט 2001 שירות רויטרס, פאלו אלטו, ‏סיסקו תרכוש חטיבת סיב אופטי של פירלי בכ-2 מיליארד דולר, באתר גלובס, 21 בדצמבר 1999 איי אונליין, סיסקו רוכשת החטיבה האופטית של פירלי ב- 2.15 מיליארד ד', באתר TheMarker‏, 20 בדצמבר 1999 שירות בלומברג, רומא, ‏פירלי מנסה לרכוש את חברת הנדל"ן אונימ ב-2.4 מיליארד ד', באתר גלובס, 30 בספטמבר 1999 רונן לב, ‏זינוק של פי 5 ברווח הנקי של פירלי, חברת הנדל"ן האיטלקית, באתר גלובס, 18 באוגוסט 2002 מיכאל רוכוורגר, אלוני חץ הפכה לבעלת עניין בחברת הנדל"ן פירלי - השנייה בגודלה באיטליה - ומחזיקה בכ-3.7% , באתר TheMarker‏, 16 בספטמבר 2007 אורי שוסטר, ‏אלוני חץ השקיעה 365 מיליון שקל בחברת הנדל"ן האיטלקית פירלי נדל"ן, באתר גלובס, 16 בספטמבר 2007 זידדויטשה צייטונג, ‏פירלי משקיעה בדרום אמריקה, באתר גלובס, 11 במאי 1998 אפי לנדאו, ‏פירלי האיטלקית זכתה במיכרז מד-1 להנחת כבל לאורך חופי ישראל, בהיקף 20 מיליון דולר, באתר גלובס, 24 ביוני 1999 שירות בלומברג, מילאנו, ‏קורנינג מתנחמת בחב' רכיבים אופטיים של פירלי - בעיסקת 3.6 מיליארד דולר, באתר גלובס, 27 בספטמבר 2000 איי אונליין, קורנינג רוכשת את חטיבת הרכיבים האופטיים של פירלי ב- 3.6 מיליארד ד', באתר TheMarker‏, 27 בספטמבר 2000 גיא צ'אק, פירלי תפריד את החטיבה לייצור כבלים מחטיבת המערכות, באתר TheMarker‏, 29 בדצמבר 2000 אליהו חסין, ‏פירלי תפצל חטיבת הכבלים והמערכות שלה לשתי חברות, באתר גלובס, 1 בינואר 2001 סוכנויות הידיעות, יצרנית הצמיגים והכבלים פירלי תמכור שתי חטיבות כבלים לגולדמן סאקס בעבור 1.7 מיליארד דולר, באתר TheMarker‏, 2 ביוני 2005 אליהו חסין, ‏פירלי ובנטון ירכשו עוד 23% מאוליבטי, שהיא בעלת השליטה בטלקום איטליה, באתר גלובס, 29 ביולי 2001 סוכנויות הידיעות, פירלי ואדיזיון הולדינגס ירכשו 23% ממניות אוליבטי בסכום של 6.14 מיליארד דולר , באתר TheMarker‏, 29 ביולי 2001 סוכנויות הידיעות, חברת הטלקום האיטלקית פירלי עשויה להתמזג עם אוליבטי וטלקום איטליה במיזוג שערכו 53 מיליארד דולר, באתר TheMarker‏, 4 באוגוסט 2001 שירות רויטרס, מילאנו, ‏ממשלת ברלוסקוני תומכת בעיסקת פירלי-טלקום איטליה, המבקרים מתריעים על "שלטון המשפחות", באתר גלובס, 30 ביולי 2001 סוכנויות הידיעות, טלקום איטליה ואוליבטי יתמזגו לחברה אחת, באתר TheMarker‏, 12 במרץ 2003 סוכנויות הידיעות, בעלי המניות של טלקום איטליה אישרו את המיזוג עם החברה האם אוליבטי, באתר TheMarker‏, 25 במאי 2003 פייננשל טיימס, ‏טלפוניקה תרכוש 5.5% ממניות טלקום איטליה, באתר גלובס, 28 בפברואר 2007 בתיה פלדמן, ‏סייאופטיקס נוסדה בישראל, עברה לארה"ב, ועכשיו היא גם איטלקית: גייסה 20 מ' ד' מפירלי ומתמזגת עם חברה-בת שלה, באתר גלובס, 3 באוגוסט 2008 גיא גרימלנד, JVP הובילה סיבוב גיוס הון בהיקף של 50 מיליון דולר בחברת סייאופטיקס, באתר TheMarker‏, 26 בינואר 2011 ענבל אורפז, שורדת בועת הדוט.קום הגיעה לאקזיט של 400 מיליון דולר, באתר TheMarker‏, 14 באפריל 2013 שירות רויטרס, ‏הסינים לא שמים ברקס: רוכשים את יצרנית הצמיגים האיטלקית פירלי ב-7.7 מיליארד ד', באתר גלובס, 23 במרץ 2015 רם לנדס, מסורת לא הולכת ברגל, חדשות, 6 במרץ 1988 אמיר ענבר, פורמולה 1: תבדוק לי שמן, מים וכנף אחורית נעה, באתר הארץ, 15 במרץ 2011 אמיר ענבר, על סף שחיקה, באתר הארץ, 17 במאי 2013